Lav et referat af nedenstående tekst:

Tekst:
- Suk hjerte - brist ikke - du har en ven, du ser den blot ikke❤️ Sådan skrev Sofie Mathilde Bach Andersen i nat på sin instagramprofil. Hendes 95-årige mormor, Valborg Mathilde Kirstine Bach, er død. Det vakte opsigt, da Sofie som 23-årig flyttede sammen med sin mormor i hendes hus på villavejen i Hjørring og kaldte det for bofællesskabet Mathilde-kollektivet. TV2 Nord har fulgt de to løbende siden. - I dag sluttede det fineste gamle hjerte med at slå, stille sov vores alle sammens kæreste mormor Valborg Mathilde Kristine Bach ind blandt de allernærmeste, skrev Sofie Mathilde i opdateringen. Skal ikke længere følges ad I kollektivet har Sofie Mathilde sørget godt for sin mormor og stået for de praktiske opgaver i hjemmet. Hun flyttede ind, fordi hun manglede et sted at bo, og hendes mormor nød hendes selskab. - Da jeg var yngre, der passede mormor mig og gav mig en masse kærlighed og omsorg, når jeg havde brug for det. Nu er det mormor, der har brug for det, lød det, dengang Sofie Mathilde fik samme adresse som Valborg Mathilde. Nu er mormoren sovet stille ind, og Sofie Mathilde skal finde videre i livet uden sin bofælle. - Jeg kan ikke sige andet, end at jeg savner hende, men jeg er så glad for, at jeg har samlet en masse minder at se tilbage på nu. De næste dage ønsker jeg at dele flere af vores tid sammen, til lykkeligt minde om verdens bedste mormor og oldemor, skriver Sofie Mathilde. Gense nogle af øjeblikkene med det umage par i programmet her:

Referat:
Valborg Mathilde Kirstine Bach fra Hjørring sov stille ind i nat, 95 år gammel.